KISKŐRÖS VÁROS POLGÁRMESTERE


ELŐTERJESZTÉS
(a Képviselő-testület 2024. február 21 –i ülésére)


TÁRGY:	AZ EGÉSZSÉGÜGYI, GYERMEKJÓLÉTI ÉS SZOCIÁLIS INTÉZMÉNY IDŐSEK OTTHONA HÁZIRENDJÉNEK JÓVÁHAGYÁSA


A szociális igazgatásról és szociális ellátásokról szóló 1993. évi III. törvény ( a továbbiakban: Szt.) 92/B. § (1) bekezdés c) pontja alapján a  Képviselő-testület a 54/2020. számú Képv. testületi határozatával  hagyta jóvá az Egészségügyi, Gyermekjóléti és Szociális Intézmény szervezeti keretében működő idősek otthona házirendjét.
A személyes gondoskodást nyújtó szociális intézmények szakmai feladatairól és működésük feltételeiről szóló 1/2000.(I.7.) SzCsM. rendelet ( a továbbiakban: SzCsM. rendelet) 5/A. § (2) bekezdése alapján szakosított ellátást nyújtó szociális intézmény esetében a házirend a szakmai program melléklete. 

Az Egészségügyi, Gyermekjóléti és Szociális Intézmény vezetője a házirend jóváhagyását követő időszak változásainak megfelelően - megváltozott az ellátottjogi képviselő személye, elérhetősége, az általános orvosi ellátást az intézmény lakóinak dr. Drabant Ilona háziorvos nyújtja, aktualizálni kellett az ellátottak pénzkezelési szabályait, változott a demens ellátottak száma és a munkaterápiás foglalkozások is részletezésre kerültek – elkészítette a házirend módosítását.

[bookmark: _Hlk158705710]A házirend tartalmazza SzCsM. rendelet 5.§ (3) bekezdésében, valamint az Szt. 99. § (1) bekezdésében foglalt tartalmi elemeket.

A fentiek alapján javaslom, hogy a Képviselő-testület a határozat mellékletét képező, az Egészségügyi, Gyermekjóléti és Szociális Intézmény Idősek Otthona házirendjét hagyja jóvá.


Kiskőrös, 2024.február 13.
                                                                                                    			Domonyi László sk.
                                                                                                         		    polgármester








HATÁROZAT-TERVEZET

A Képviselő-testület az Egészségügyi, Gyermekjóléti és Szociális Intézmény (6200 Kiskőrös, Árpád u. 8)  Idősek Otthona házirendjét  jóváhagyja.


Határidő:	azonnal
Felelős: 	polgármester
